
Az alkoholos befolyásoltság hatására történő közúti közlekedési balesetek rendőrhatóság általi kivizsgálása – az ittas vezetés

Dolgozatomban az ittas vezetést, valamint az ennek hatására bekövetkező baleseteket mutatom be. Mivel azt vizsgálom, hogy a rendőrség mint elsődlegesen eljáró szerv, milyen intézkedéseket tesz, ezért egy balesethelyszínelő és balesetvizsgáló szemszögéből közelítettem meg a témát. A művet igyekeztem úgy összeállítani, hogy mindaz az elméleti és gyakorlati tudás és tapasztalat, amit a szakmai gyakorlatom alatt elsajátítottam, az ebben visszatükröződjön.
Azért, hogy közelebbről és élethűben is be tudjam ezt mutatni, egy konkrét – általam helyszínelt - esemény részletes ismertetésével kívántam vázolni a problémát, és ehhez kapcsolódóan pedig vizsgáltam a jogszabályi vonatkozásokat, az esetleges felmerülő problémákat, az adott terület közúthálózatát, az alkohol emberi szervezetre hátrányosan ható tüneteit, valamint a baleset megelőzési lehetőségeket és a statisztikai adatokat.
Végezetül pedig összegezve a jogszabályi változásokat, megoldási lehetőségeket vetettem fel, hogy miként lehetne az ittas vezetés jelenségét még inkább lecsökkenteni.



